**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTO NUOMOS SĄLYGŲ PAKEITIMO“ PROJEKTO**

**1. Parengto projekto tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas - patenkinti savivaldybės būstų Mokyklos g. 19-*duomenys neskelbtini*, Klaipėda ir Kretingos g. 71-*duomenys neskelbtini*, Klaipėda, nuomininkų J. S. ir K. P. prašymus pakeisti nuomos sąlygas ir nuomoti jiems būstą socialinio būsto sąlygomis. Teisę į būsto nuomos sąlygų pakeitimą nuomininkai pagrindė pateikta Metine gyventojo (šeimos) turto deklaracija už praėjusius kalendorinius 2022 metus.

**2. Kaip šiuo metu yra teisiškai reglamentuojami projekte aptarti klausimai.**

Mažas pajamas gaunantys Savivaldybės būsto, išskyrus tarnybinių butų ir bendrabučio kambarių, nuomininkai, neišgalintys mokėti nustatyta tvarka apskaičiuoto Savivaldybės būsto nuomos mokesčio, turi teisę Savivaldybei teikti rašytinį prašymą dėl būsto nuomos sąlygų pakeitimo. Kartu su prašymu jie turi pateikti metinę gyventojo (šeimos) turto (įskaitant gautas pajamas) deklaraciją už praėjusius kalendorinius metus. Savivaldybės tarybos sprendimas dėl būsto nuomos sąlygų keitimo rengiamas, jei Savivaldybės būsto nuomininko (jo šeimos) deklaruotas praėjusių metų turtas (įskaitant gautas pajamas) atitinka Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 3 dalyje nurodytus dydžius ir jie atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti. Įsigaliojus priimtam Savivaldybės tarybos sprendimui dėl nuomos sąlygų pakeitimo, su nuomininkais bus sudarytos socialinio būsto nuomos sutartys ir keičiamas Socialinio būsto fondo sąrašas.

2.1 Pateiktos Metinės gyventojo (šeimos) turto deklaracijos už 2022 metus duomenimis, savivaldybės būsto Mokyklos g. 19-*duomenys neskelbtini,* Klaipėdoje,nuomininkės J. S. (šeima – 4 asmenys) praėjusių kalendorinių metų pajamas sudarė su darbo santykiais arba jų esmę atitinkančiais santykiais susijusios išmokos, iš viso – 5080,00 Eur. Šios deklaruotos pajamos yra mažesnės už Įstatymo 11 straipsnio 3 dalies 3 punkte nurodytą maksimalų pajamų dydį teisei į socialinio būsto nuomą pagrįsti. Keturių asmenų grynosios metinės pajamos vienam šeimos nariui neturi viršyti 26 VRP (VRP - valstybės remiamas pajamų dydis). Nuo 2023 m. sausio 1 d. vienas VRP lygus = 157 Eur, tai yra 26x157 = 4082 x4 = 16328,00 Eur.

J. S. nuomojamo savivaldybės būsto Mokyklos g. 19-*duomenys neskelbtini,* Klaipėdoje, (2 kambariai, 43,48 kv. m naudingojo ploto) nuomos mokestis už visą nuomojamą plotą yra 167,77 Eur/mėn. Pakeitus nuomos sąlygas, socialinio būsto nuomos mokestis būtų 67,11 Eur/mėn.

2.2 Pateiktos Metinės gyventojo (šeimos) turto deklaracijos už 2022 metus duomenimis, savivaldybės būsto Kretingos g. 19-*duomenys neskelbtini,* Klaipėdoje,nuomininko K. P. (1 asmuo) praėjusių kalendorinių metų pajamas sudarė su darbo santykiais arba jų esmę atitinkančiais santykiais susijusios išmokos, iš viso – 6626,00 Eur. Deklaruotos pajamos yra mažesnės už Įstatymo 11 straipsnio 3 dalies 1 punkte nurodytą maksimalų pajamų dydį vienam asmeniui, gyvenančiam Klaipėdos miesto savivaldybėje, teisei į socialinio būsto nuomą pagrįsti, tai yra - 46VRP=46x157=7222 Eur.

K. P. nuomojamo savivaldybės būsto Kretingos g. 19-*duomenys neskelbtini,* Klaipėdoje, (2 kambariai, 50,11 kv. m naudingojo ploto) nuomos mokestis už visą nuomojamą plotą yra 283,42 Eur/mėn. Pakeitus nuomos sąlygas, socialinio būsto nuomos mokestis būtų 113,37 Eur/mėn.

**3. Kokios siūlomos naujos teisinio reglamentavimo nuostatos ir laukiami rezultatai.**

Nėra

**4. Numatomo teisinio reguliavimo poveikio vertinimas – nustatomas galimas teigiamas ir neigiamas poveikis to teisinio reguliavimo sričiai, asmenims, ar jų grupėms, kuriems bus taikomas numatomas teisinis reguliavimas (atsižvelgiant į teisės akte numatomo naujo teisinio reguliavimo pobūdį, mastą, turi būti įvertintas poveikis ekonomikai, konkurencijai, valstybės finansams, socialinei aplinkai, viešajam administravimui, teisinei sistemai, kriminogeninei situacijai, korupcijos mastui, aplinkai, administracinei naštai, regionų plėtrai, reglamentuojamoms profesijoms ir kitoms sritims).**

Teigiamas poveikis - Savivaldybės tarybai priėmus sprendimą, būtų patenkinti mažas pajamas gaunančių nuomininkų prašymai, užtikrinant jų teises į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl nuomos mokesčio lengvatų taikymo ir perkėlimo į mažesnio naudingojo ploto socialinį būstą.

Neigiamos sprendimo pasekmės nenumatomos.

**5. Jeigu sprendimui įgyvendinti reikia kitų teisės** **aktų – kas ir kada juos turėtų parengti, šių aktų metmenys.**

Kitų teisės aktų sprendimui įgyvendinti nereikia.

**6. Kiek biudžeto lėšų pareikalaus ir leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nereikia.

**8. Kiti sprendimui priimti reikalingi pagrindimai, skaičiavimai ir paaiškinimai.**

Nėra.

Socialinio būsto skyriaus vedėja Lina Murauskienė